ᱜᱣᱟᱞᱤᱭᱚᱨ ᱦᱚᱱᱚᱛ

ᱜᱣᱟᱞᱤᱭᱚᱨ ᱦᱚᱱᱚᱛ ᱫᱚ ᱛᱟᱞᱢᱟ ᱥᱤᱧᱚᱛ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱕᱒ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱱᱟᱜᱟᱢᱤᱭᱟᱹ ᱥᱚᱦᱚᱨ ᱜᱣᱟᱞᱤᱭᱚᱨ ᱫᱚ ᱱᱚᱶᱟ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱮᱢᱟᱱ ᱥᱚᱦᱚᱨ ᱟᱨ ᱱᱟᱜᱟᱨ ᱟᱸᱴᱟᱨᱤ, ᱵᱷᱤᱛᱟᱨᱣᱟᱨ, ᱵᱤᱞᱚᱣᱟ, ᱰᱟᱵᱽᱨᱟ, ᱢᱚᱨᱟᱨ ᱠᱟᱱᱴᱚᱱᱢᱮᱸᱴ, ᱯᱤᱪᱷᱚᱨ ᱟᱨ ᱴᱮᱠᱚᱱᱯᱩᱨ ᱢᱮᱱᱟᱜᱼᱟ ᱾ ᱦᱚᱱᱚᱛ ᱫᱚ ᱜᱤᱨᱰ ᱴᱚᱴᱷᱟ ᱨᱮᱱᱟᱜ ᱛᱟᱞᱢᱟ ᱨᱮ ᱢᱮᱱᱟᱜᱼᱟ ᱾

ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱔,᱕᱖᱐ ᱫᱚᱦᱨᱟ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ, ᱟᱨ ᱦᱚᱲ ᱮᱞ ᱫᱚ ᱒,᱐᱓᱒,᱐᱓᱖ (᱒᱐᱑᱑ ᱨᱮᱱᱟᱜ ᱞᱮᱠᱷᱟ ᱡᱚᱠᱷᱟ), ᱒᱐᱐᱑ ᱨᱮᱱᱟᱜ ᱞᱮᱠᱷᱟ ᱡᱚᱠᱷᱟ ᱠᱷᱚᱱ ᱒᱕% ᱜᱨᱚᱛᱷ ᱟᱠᱟᱱᱟ ᱾ ᱢᱟᱨᱪ ᱒᱐᱒᱐ ᱠᱷᱚᱱ ᱠᱚᱥᱞᱮᱱᱫᱽᱨᱚ ᱵᱤᱠᱨᱟᱢ ᱫᱚ ᱦᱚᱱᱚᱛ ᱠᱚᱞᱮᱠᱴᱚᱨ ᱞᱮᱠᱟᱛᱮ ᱢᱮᱱᱟᱭᱟ ᱾

ᱚᱛᱱᱚᱜ
ᱠᱚᱧᱮ ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱢᱟᱞᱣᱟ ᱯᱟᱴᱷᱟᱨ ᱟᱨ ᱜᱟᱝᱜᱟ ᱴᱟᱺᱰᱤ ᱛᱟᱞᱟ ᱨᱮ ᱢᱤᱫᱴᱟᱹᱝ ᱴᱨᱟᱱᱥᱤᱥᱚᱱ ᱴᱚᱴᱷᱟ ᱨᱮ ᱢᱮᱱᱟᱜ, ᱜᱣᱟᱞᱤᱭᱚᱨ ᱦᱚᱱᱚᱛ ᱨᱮ ᱟᱹᱰᱤ ᱜᱟᱱ ᱵᱷᱮᱡᱟᱨᱼᱵᱷᱮᱡᱟᱨ ᱚᱛᱱᱚᱜ ᱴᱚᱴᱷᱟ ᱥᱮᱞᱮᱫ ᱟᱠᱟᱱᱟ ᱾ ᱱᱚᱶᱟ ᱵᱩᱨᱩ ᱴᱚᱴᱷᱟ ᱨᱮᱱᱟᱜ ᱩᱥᱩᱞ ᱫᱚ ᱫᱚᱨᱭᱟ ᱟᱴᱮᱫ ᱠᱷᱚᱱ ᱘᱐ ᱯᱷᱤᱴ ᱢᱮᱱᱟᱜᱼᱟ ᱾

ᱯᱟᱪᱮ ᱨᱮ ᱢᱤᱫᱴᱟᱹᱝ ᱯᱟᱴᱷᱟᱨᱤ ᱴᱚᱴᱷᱟ ᱢᱮᱱᱟᱜᱼᱟ, ᱱᱚᱶᱟ ᱢᱟᱞᱣᱟ ᱯᱟᱴᱷᱟᱨ ᱯᱟᱥᱱᱟᱣ ᱨᱮᱱᱟᱜ ᱨᱤᱯᱨᱮᱥᱮᱱᱴᱟᱥᱚᱱ ᱠᱟᱹᱢᱤᱭᱟ ᱾ ᱱᱚᱶᱟ ᱴᱚᱴᱷᱟ ᱦᱚᱸ ᱵᱩᱨᱩ ᱢᱮᱱᱟᱜᱼᱟ ᱟᱨ ᱱᱚᱶᱟ ᱛᱟᱨᱟ ᱥᱮᱦᱮᱫ ᱫᱚ ᱵᱤᱨ ᱛᱮ ᱫᱟᱯᱟᱞ ᱟᱠᱟᱱᱟ ᱾ ᱥᱤᱨᱠᱚᱞᱤ ᱵᱤᱨ ᱨᱮ ᱴᱚᱨ ᱵᱩᱨᱩ (ᱫᱚᱨᱭᱟ ᱟᱴᱮᱫ ᱠᱷᱚᱱ ᱑,᱔᱕᱔ ᱯᱷᱤᱴ ᱩᱥᱩᱞᱟ) ᱟᱨ ᱨᱮᱦᱚᱴ ᱨᱤᱡᱟᱨᱵᱽ ᱵᱤᱨ ᱨᱮ ᱫᱤᱱ ᱵᱩᱨᱩ (᱑,᱔᱒᱐ ᱯᱷᱤᱴ) ᱨᱮ ᱩᱥᱩᱞ ᱴᱩᱸᱰᱟᱹᱜ ᱢᱮᱱᱟᱜᱼᱟ ᱾

ᱫᱟᱜ ᱦᱚᱭ
ᱥᱤᱛᱩᱝ ᱨᱤᱛᱩ ᱨᱮ ᱦᱚᱭ ᱫᱟᱜ ᱟᱹᱰᱤ ᱞᱚᱞᱚ ᱛᱟᱦᱮᱸᱱᱟ, ᱩᱢᱩᱞ ᱨᱮᱱᱟᱜ ᱞᱚᱞᱚ ᱚᱝᱥᱚᱝ ᱔᱔°C (᱑᱑᱒°F) ᱫᱷᱟᱹᱨᱤᱡ ᱵᱟᱲᱦᱟᱣᱜᱼᱟ, ᱢᱮᱱᱠᱷᱟᱱ ᱨᱟᱵᱟᱝ ᱨᱤᱛᱩ ᱨᱮᱱᱟᱜ ᱪᱟᱸᱫᱚ ᱨᱮ (ᱱᱚᱵᱷᱮᱢᱵᱚᱨ ᱠᱷᱚᱱ ᱯᱷᱮᱵᱨᱩᱣᱟᱨᱤ ᱫᱷᱟᱹᱨᱤᱡ) ᱱᱚᱣᱟ ᱠᱚᱢᱚᱱᱞᱤ ᱨᱮ ᱱᱚᱨᱚᱢ ᱦᱩᱭᱩᱜᱼᱟ ᱟᱨ ᱦᱩᱰᱤᱧ ᱚᱠᱛᱚ ᱞᱟᱹᱜᱤᱫ ᱰᱮᱦᱮᱨ ᱨᱮᱭᱟᱲ ᱛᱟᱦᱮᱸᱱᱟ ᱾

ᱰᱤᱵᱤᱡᱚᱱ
ᱦᱚᱱᱚᱛ ᱨᱮ ᱓ ᱛᱟᱦᱥᱤᱞ ᱥᱮᱞᱮᱫ ᱢᱮᱱᱟᱜᱼᱟ : ᱜᱣᱟᱞᱤᱭᱚᱨ (ᱥᱟᱢᱟᱝ ᱨᱮ, ᱜᱤᱨᱰ), ᱵᱷᱮᱛᱟᱨᱣᱟᱨ ᱟᱨ ᱰᱟᱵᱽᱨᱟ (ᱥᱟᱢᱟᱝ ᱨᱮ, ᱯᱤᱪᱷᱚᱨ) ᱾ ᱱᱚᱣᱟ ᱦᱚᱱᱚᱛ ᱨᱮ ᱛᱩᱨᱩᱭ ᱢᱚᱫᱷᱭᱚ ᱯᱨᱚᱫᱮᱥ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱠᱟᱱᱟ ᱾ ᱱᱚᱣᱟ ᱠᱟᱱᱟ ᱜᱣᱟᱞᱤᱭᱚᱨ ᱫᱮᱦᱟᱛ, ᱜᱣᱟᱞᱤᱭᱚᱨ, ᱜᱣᱟᱞᱤᱭᱚᱨ ᱥᱟᱢᱟᱝ, ᱜᱣᱟᱞᱤᱭᱚᱨ ᱮᱛᱚᱢ, ᱵᱷᱮᱛᱟᱨᱣᱟᱨ ᱟᱨ ᱰᱟᱵᱽᱨᱟ ᱾ ᱱᱚᱣᱟ ᱡᱚᱛᱚ ᱜᱣᱟᱞᱤᱭᱚᱨ ᱞᱳᱠ ᱥᱚᱵᱷᱟ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾

ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱜᱣᱟᱞᱤᱭᱚᱨ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱒,᱐᱓᱒,᱐᱓᱖ ᱜᱟᱱ ᱢᱮᱱᱟᱜ ᱠᱚᱣᱟ,
 ᱥᱞᱚᱵᱮᱱᱤᱭᱟ ᱫᱤᱥᱚᱢ ᱥᱚᱢᱚᱱ ᱢᱮᱱᱟᱜ ᱠᱚᱣᱟ  ᱟᱨ ᱱᱤᱭᱩ ᱢᱮᱠᱥᱤᱠᱳ ᱨᱮᱱᱟᱜ ᱟᱢᱮᱨᱤᱠᱟ ᱯᱚᱱᱚᱛ ᱾ ᱱᱚᱣᱟ ᱥᱤᱧᱚᱛ ᱨ ᱒᱒᱗ (ᱜᱩᱴ ᱖᱔᱐ ᱠᱷᱚᱱ ᱫᱚ) ᱨᱮᱱᱟᱜ ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾
 ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱔᱔᱕ ᱛᱟᱦᱮᱸᱱᱟᱠᱚ ᱫᱚᱦᱨᱟ ᱠᱤᱞᱚᱢᱤᱴᱚᱨ (᱑,᱑᱐᱕ ᱫᱚᱦᱨᱟ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱨᱮᱱᱟᱜ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱒᱔.᱔᱑% ᱛᱟᱦᱮᱸ ᱠᱟᱱᱟ ᱾
 ᱜᱣᱟᱞᱤᱭᱟᱨ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱘᱖᱒ ᱛᱤᱨᱞᱟᱹ ᱟᱜ ᱡᱟᱱᱟᱝ ᱢᱮᱱᱟᱜᱼᱟ,
 ᱟᱨ ᱥᱮᱪᱮᱫ ᱫᱚᱨ ᱗᱗.᱙᱓% ᱢᱮᱱᱟᱜᱼᱟ ᱾

᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱙᱖.᱗᱓% ᱦᱚᱲ ᱫᱚ ᱦᱤᱱᱫᱤ, ᱑.᱐᱘% ᱯᱚᱧᱡᱟᱵᱤ, ᱐.᱖᱕% ᱥᱤᱱᱫᱷᱤ ᱟᱨ ᱐.᱖᱑% ᱢᱟᱨᱟᱴᱷᱤ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱞᱟᱹᱭᱟ ᱾2011 Census of India, Population By Mother Tongue

 ᱥᱟᱹᱠᱷᱭᱟᱹᱛ 

ᱵᱟᱦᱨᱮ ᱡᱚᱱᱚᱲ
Gwalior District web site

ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ